15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 54 της 23 Ιουν./6 Ιουλ. 1973 (ΦΕΚ Α΄ 141) Περί μετεκπαιδεύσεως μείζονος διαρκείας των νηπιαγωγών εις το Μαράσλειον Διδασκαλείον Δημοτικής Εκπαιδεύσεως. Έχοντες υπ’ όψει: 1.Τας διατάξεις του άρθρ. 4 παρ. 4 του υπ’ αριθ. 1222/1972 Ν.Δ/τος «περί μετεκπαιδεύσεως του εκπαιδευτικού προσωπικού Δημοτικής Εκπαιδεύσεως και αναδιοργανώσεως του Διδασκαλείου Δημοτικής Εκπαιδεύσεως.». 2.Την υπ’ αριθ. 376/13.4.1973 γνωμάτευσιν του Ανωτάτου Συμβουλίου Δημοσίων Υπηρεσιών. 3.Την υπ’ αριθ. 305/17.5.73 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-1.Εις την μετεκπαίδευσιν μείζονος διαρκείας του άρθρ. 4 του υπ’ αριθ. 1222/1972 Ν.Δ/τος συμμετέχουν και πτυχιούχοι νηπιαγωγοί. 2.Εις την κατά την προηγουμένην παράγραφον μετεκπαίδευσιν καλούνται νηπιαγωγοί έχουσαι την εν παρ. 1 του άρθρ. 4 του Ν.Δ. 1222/72 εκπαιδευτικήν υπηρεσίαν και ηλικίαν, κατόπιν προκρίσεως και  διαγωνισμού, εφαρμοζομένης κατά αναλογίαν της υπ’ αριθ. 118429/72 (ΦΕΚ/1004/72 τ.Β΄) αποφάσεως του Υπουργού Εθνικής Παιδείας και Θρησκευμάτων «περί καθορισμού των διαδικασιών προς μετεκπαίδευσιν μείζονος διαρκείας και μετεκπαίδευσιν εις την ειδικήν αγωγήν εν τω Μαρασλείω Διδασκαλείω Δημοτικής Εκπαιδεύσεως». Άρθρ.2.-1.Τα διδασκόμενα μαθήματα εις την μετεκπαίδευσιν νηπιαγωγών διακρίνονται: α)εις κοινά μετά των μετεκπαιδευομένων διδασκάλων και  β)εις ειδικά νηπιαγωγικά. 4)Οργάνωσις και Διοίκησις της Εκπαιδεύσεως και 5)Ξένη γλώσσα (Αγγλική ή Γαλλική ή Γερμανική). β.Τα ειδικά μαθήματα είναι: 1)Νηπιαγωγικά. 2)Ελληνικά. 3)Ρυθμική Νηπίων. 4)Πρακτικαί ασκήσεις. 3.Τα κοινά μαθήματα διδάσκονται και εξετάζονται από κοινού μετά των μετεκπαιδευομένων διδασκάλων ή και κεχωρισμένως εις ίδια τμήματα, κατά την κρίσιν του Διευθυντού του Διδασκαλείου, αναλόγως των διατιθεμένων χώρων και του αριθμού των μετεκπαιδευομένων. Μητρώα μετεκπαιδευομένων νηπιαγωγών Άρθρ.3.-Δια τας μετεκπαιδευομένας νηπιαγωγούς τηρούνται εν τω Μαρασλείω Διδασκαλείω Δημοτικής Εκπαιδεύσεως ίδια βιβλία, όμοια προς τα τηρούμενα δια τους μετεκπαιδευομένους διδασκάλους με τας αναγκαιούσας φραστικάς μόνον μεταβολάς. Τίτλοι σπουδών Άρθρ.4.-Οι τίτλοι σπουδών οι χορηγούμενοι εις τας επιτυχώς περαιούσας την μείζονα μετεκπαίδευσιν νηπιαγωγούς είναι του αυτού τύπου με τους χορηγουμένους, κατά τας διατάξεις του υπ’ αριθ. 68/1973 Β.Δ/τος (ΦΕΚ 22 τεύχ. Α΄) εις τους διδασκάλους, με τας φραστικάς μόνον μεταβολάς τας αναφερομένας εις την ιδιότητα και προέλευσιν των μετεκπαιδευθεισών ως και τα διδαχθέντα μαθήματα. 